วันนมีเพศสัมพันธ์กับแฟนแบบไม่สอดแต่เอานิ้วที่อาจเปื้อนอสุจิมาลูบแล้วตอนเย็นกลับมาบ้านมีเลือดติดอยู่ตรงอวัยวะเพศอยากรู้ว่าเป็นเพราะอะไรจะท้องไหม
สวัสดีค่ะ การนำนิ้วที่เปื้อนอสุจิมาลูบอวัยวะเพศหญิง หากโดนที่ปากช่องคลอด หรือเข้าไปในช่องคลอด อาจมีโอกาสตั้งครรภ์ได้ แต่ก็ถือว่าน้อยมาก เพราะปริมาณอสุจิที่มีอยู่น้อยมากสำหรับเลือดที่ติดอยู่ตรงอวัยวะเพศในช่วงวันเดียวกันนั้น ไม่ใช่อาการของการตั้งครรภ์แต่อย่างใดค่ะ โดยอาจเกิดจากการที่เนื้อเยื่อบาดเจ็บ เป็นแผลถลอก จากการที่ใช้นิ้วลูบบริเวณอวัยวะเพศ ซึ่งส่วนของเล็บที่แหลมคม อาจทำให้เกิดการถลอกก็ได้ หรืออาจเป็นเลือดที่ออกจากช่องคลอดจากสาเหตุต่างๆ ได้ เช่น มีการติดเชื้อในช่องคลอด เป็นเลือดออกช่วงไข่ตก หรืออาจเป็นประจำเดือนที่กำลังจะมาก็ได้ หากเข้าใกล้ช่วงวันที่ประจำเดือนจะมา เป็นต้นแนะนำให้สังเกตเลือดที่ออกไปก่อน หากไม่ใช่ช่วงที่ประจำเดือนจะมา แต่ยังคงมีเลือดออกผิดปกติมาอีกเรื่อยๆ ก็ควรไปพบสูติ-นรีแพทย์เพื่อตรวจค่ะ